als_Latn dik_Latn sag_Latn
Bibla nga Japonia
Që të plotësojnë kërkesën për Bibla luksi e me kapak të fortë, Dëshmitarët e Jehovait kanë instaluar një pajisje të re për lidhjen e librave në shtypshkronjën e tyre në Ebina, Japoni.
Në fillim ekzistonte meraku sepse, për shkak të tërmetit dhe tsunamit që goditën Japoninë më 11 mars 2011, kishte ndërprerje të energjisë elektrike.
Megjithatë, projekti mori hov në shtator të vitit 2011. Më pak se tre muaj më vonë, nga linja e re e lidhjes së librave dolën kopjet e para të Biblës Përkthimi Bota e Re në gjuhën kineze.
Linja e libralidhjes, që punon krejtësisht në mënyrë automatike, është rreth 400 metra e gjatë. Teksa materiali i shtypur lëviz përgjatë linjës, lidhet, i vihet kapaku, ngjeshet, stivohet e më pas futet në kuti kartoni që vulosen e vihen në paleta.
Bashkëpunimi shpërblehet
Që projekti të kishte sukses, ishin të nevojshëm planifikimi dhe koordinimi i kujdesshëm. Për shembull, makineria e lidhjes së librave duhej paketuar, duhej futur në arkë e duhej ngarkuar në 34 mbajtëse, më pas duhej transportuar nga Evropa në Japoni.
Nga zyra e degës e Shteteve të Bashkuara udhëtuan për në Japoni dhjetë veta që të ndihmonin me projektin. Disa qëndruan deri në gjashtë muaj, duke u mësuar punëtorëve në Japoni si ta vinin në punë e ta mirëmbanin makinerinë.
Linja e re e libralidhjes tërhoqi vëmendjen e industrive të libralidhjes, të shtypjes e të botimit në Japoni. Më 19 mars 2012, erdhën për vizitë më shumë se një qind veta nga këto industri. Mbetën mjaft të kënaqur nga ajo që panë.
Para se të largoheshin, secilit prej tyre i dhanë një kopje të Biblës Përkthimi Bota e Re që ishte prodhuar nga linja e re.
Tani, përveçse në Shtetet e Bashkuara dhe në Brazil, edhe në degën e Japonisë prodhohen Bibla me kapak të fortë për Dëshmitarët e Jehovait në mbarë botën.
«Te puna tjetër do ta kem më të vështirë»
Dëshmitarët dhe ata nga kompanitë e tjera që ndihmuan me projektin, punuan me kënaqësi së bashku. Një punëtor jo Dëshmitar tha: «
Jeni si familje për mua.»
Ditën e fundit të projektit, një tjetër punëtor jo Dëshmitar tha: «
Te puna tjetër do ta kem më të vështirë, sepse nuk do të jetë aq bukur sa te shoqata Watchtower!»
Mëso më shumë
SHTYPJA E BOTIMEVE
Shtypja e botimeve në mbarë botën—Njerëzit mësojnë për Perëndinë
Dëshmitarët e Jehovait kanë 15 shtypshkronja në mbarë botën, dhe shtypin literaturë biblike në rreth 700 gjuhë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn